दिवचलः लाडफें- दिवचल हांगच्या श्री महादेव देवळांतली फंड पेटी चोरांनी फोडून तातूंत आशिल्ले सुमार 10 हजार रुपये फारायले. लोखणाच्या वार्रांवानी देवळाचें दार फोडून चोरांनी देवळांली फंड पेटी व्हेली.
 देवस्थान समितीचो अध्यक्ष विष्णू मळीक हाणे चोरयेची कागाळ दिवचल पुलीस स्टेशनांत केली. सकाळी पुरयत देवळांत गेल्लो तेन्ना ताका मुख्य दार फोडिल्लें दिसलें. पुलिसांनी देवळांत येवंन पंचनामो केलो. ठसे तज्ज्ञ तशेंच पुलीस कुत्र्याक हाडून चोरांचो माग काडपाचो यत्न केलो. फंड पेटी रस्त्याचे कुशीक वडयल्ली मेळ्ळी. तातूंत सुमार 10 हजार रुपये आसपाक जाय अशें कागाळेंत नमूद केलां. दिवचल पुलीस तपास करतात.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 